Document ID: 32008D0343

PADOMES LĒMUMS
(2008. gada 29. aprīlis),
ar ko groza Lēmumu 2007/868/EK, ar kuru īsteno 2. panta 3. punktu Regulā (EK) Nr. 2580/2001 par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām
(2008/343/EK)
EIROPAS SAVIENĪBAS PADOME,
ņemot vērā Padomes Regulu (EK) Nr. 2580/2001 (2001. gada 27. decembris) par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām (1), un jo īpaši tās 2. panta 3. punktu,
tā kā:
(1)
Padome 2007. gada 20. decembrī pieņēma Lēmumu 2007/868/EK (2).
(2)
Padome 2008. gada 25. februārī sniedza Jose Maria SISON kungam atjauninātu paskaidrojuma rakstu par to, kāpēc viņu patur to personu, grupu un organizāciju sarakstā, uz kurām attiecas Regulā (EK) Nr. 2580/2001 paredzētie ierobežojošie pasākumi, un aicināja SISON kungu mēneša laikā iesniegt savus komentārus par šo jautājumu. SISON kungs Padomei savus komentārus iesniedza ar 2008. gada 24. marta vēstuli, ko Padome ir ņēmusi vērā.
(3)
Padome ir secinājusi, ka SISON kungs ir bijis iesaistīts teroristu aktos nozīmē, kas ietverta 1. panta 2. un 3. punktā Kopējā nostājā 2001/931/KĀDP (2001. gada 27. decembris) par konkrētu pasākumu īstenošanu cīņā pret terorismu (3), un ka attiecībā uz SISON kungu valsts kompetentā iestāde minētās kopējās nostājas 1. panta 4. punkta nozīmē ir pieņēmusi attiecīgus lēmumus. Padome ir arī norādījusi, ka, lai atspoguļotu atjaunināto paskaidrojuma rakstu, būtu jāgroza ieraksti attiecībā uz SISON kungu un Filipīnu Komunistisko partiju, kas iekļauti personu, grupu un organizāciju sarakstā, uz kurām attiecas Regula (EK) Nr. 2580/2001.
(4)
Tāpēc Padome uzskata, ka uz SISON kungu arī turpmāk būtu jāattiecina īpaši ierobežojoši pasākumi, kas paredzēti Regulā (EK) Nr. 2580/2001,
IR NOLĒMUSI ŠĀDI.
1. pants
Lēmuma 2007/868/EK pielikumā ierakstu par SISON kungu, Jose Maria (pazīstams arī kā Armando Liwanag, pazīstams arī kā Joma), aizstāj ar šādu ierakstu:
“SISON, Jose Maria (pazīstams arī kā Armando Liwanag, Joma), dzimis 8.2.1939. Kabugao (Filipīnas), - persona, kurai ir vadoša loma Filipīnu Komunistiskajā partijā, tostarp NPA.”
2. pants
Lēmuma 2007/868/EK pielikumā ierakstu par Filipīnu Komunistisko partiju aizstāj ar šādu ierakstu:
“Filipīnu Komunistiskā partija, tostarp Jaunā tautas armija - NPA, Filipīnas, saistīta ar SISON, Jose Maria (pazīstams arī kā Armando Liwanag, Joma), kuram ir vadoša loma Filipīnu Komunistiskajā partijā, tostarp NPA).”
3. pants
Šis lēmums stājas spēkā dienā, kad to publicē Eiropas Savienības Oficiālajā Vēstnesī.
Luksemburgā, 2008. gada 29. aprīlī

Labels: 10
11
5